নিউজডেস্ক, বাংলাদেশনিউজ২৪x৭.কম;  রাষ্ট্রপতি মোঃ জিল্লুর রহমান বিশ্ব মানবাধিকার দিবস উপলক্ষে নিন্মুক্ত বাণী প্রদান করেছেন:  বিশ্বের অন্যান্য দেশের  মতো বাংলাদেশেও বিশ্ব মানবাধিকার দিবস পালিত হতে যাচ্ছে জেনে আমি আনন্দিত।  মানবাধিকার মানুষের জন্মগত মৌলিক অধিকার। মানবতার পরিপূর্ণ বিকাশে মানবাধিকারের গুরুত্ব অপরিসীম। দেশের জনগণের মানবাধিকার রক্ষার্থে গণপ্রজাতন্ত্রী বাংলাদেশের সংবিধানে মৌলিক অধিকার সন্নিবেশিত হয়েছে। বর্তমান সরকারও মানবাধিকার রক্ষায় অত্যন্ত আন্তরিক। আমাদের দেশের জনগণ মানবাধিকার সম্পর্কে সচেতন নয় বিধায় তারা নানাভাবে নির্যাতন ও হয়রানির শিকার হয়। আমি আশা করবো দেশের মানবাধিকার রক্ষায় নিয়োজিত সংগঠনসমূহ মানবাধিকার বিষয়ে জনসচেতনতা সৃষ্টিতে  গুরুত্বপূর্ণ ভূমিকা পালন করবে।  আমি বিশ্ব মানবাধিকার দিবস উদযাপনের সফলতা কামনা করি।  বাংলাদেশনিউজ২৪x৭.কম/এমএ/এসএকে.